Video: ‘Silwer Mercedes-bende’ slaan weer toeDie polisie is op soek na ‘n groep rowers genaamd die “Silwer Mercedes-bende” wat glo verbind word met kapings en huisrooftogte in verskeie buurte in Johannesburg. David Evans en sy vrou is Saterdagaand by hul huis in Blairgowrie deur die bende aangeval en beroof. Evans het kringtelevisie-beeldmateriaal van die voorval op Youtube geplaas. Die bende is glo in verskeie Johannesburg-buurte waaronder Glenvista, Mulbarton en Brackendowns aktief. Die rowers ry met ‘n silwer Mercedes. Maroela wag nog vir kommentaar van die polisie.